
ΤΕΥΧΟΣ ΠΡΩΤΟ 


Αρ. Φύλλου 160 


11 Αυγούστου 1997 


ΝΟΜΟΣ ΥΠ’ ΑΡΙΘ. 2517 

Εκλογή Διδακτικού Προσωπικού των Ανωτάτων Εκπαιδευτι¬ 
κών Ιδρυμάτων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Εκλογή Μελών Διδακτικού Ερευνητικού 
Προσωπικού 

1. Η εκλογή μέλους Δ.Ε.Π. γίνεται με προκήρυξη της 
αντίστοιχης θέσης και με ανοικτή διαδικασία. Η προ¬ 
κήρυξη αφορά είτε πλήρωση νέων θέσεων Δ.Ε.Π. στο 
πλαίσιο του ετήσιου προγραμματισμού, σύμφωνα με τις 
κείμενες διατάξεις είτε πλήρωση θέσεων ύστερα από 
αίτηση του μέλους Δ.Ε.Π. για εξέλιξη. Τα μέλη Δ.Ε.Π. 
έχουν δικαίωμα να ζητήσουν την προκήρυξη της θέσης 
τους στην αμέσως επόμενη βαθμίδα, μετά τη συμπλή¬ 
ρωση τριών ετών παραμονής στη θέση της βαθμίδας 
που κατέχουν κατά τα κατωτέρω οριζόμενα. 

2. Λέκτορες: 

α) Οι Λέκτορες εκλέγονται με θητεία. Μετά τη συ¬ 
μπλήρωση τριών ετών στη βαθμίδα αυτή και πριν την 
πάροδο επτά ετών από την ημερομηνία δημοσίευσης 
στην Εφημερίδα της Κυβερνήσεως της πράξης διορισμού 
του, ο Λέκτορας έχει το δικαίωμα να ζητήσει την 
προκήρυξη της θέσης του στη βαθμίδα του Επίκουρου 
Καθηγητή μέχρι δύο φορές. 

β) Σε περίπτωση θετικής κρίσης υπάγεται στις δια¬ 
τάξεις της παρ. 3 του άρθρου 1 του παρόντος περί 
Επίκουρων Καθηγητών. 

γ) Εάν κατά την πρώτη κρίση εκλεγεί άλλος υποψήφιος 
λήγει αυτοδικαίως η θητεία του Λέκτορα. 

δ) Εάν κατά την πρώτη κρίση η διαδικασία αποβεί 
άγονη ή είναι ο μοναδικός υποψήφιος και δεν εκλεγεί 
ο ίδιος, παραμένει στη θέση που κατέχει και δικαιούται 
εντός της επταετίας να ζητήσει για δεύτερη φορά την 
προκήρυξη της θέσης του στη βαθμίδα του Επίκουρου 
Καθηγητή. 

ε) Εάν κατά τη δεύτερη κρίση η διαδικασία αποβεί 
άγονη, εκλεγεί άλλος υποψήφιος ή κριθεί αρνητικά, 
λήγει αυτοδικαίως η θητεία του Λέκτορα. 


στ) Μετά την πάροδο της επταετίας από την ημερομηνία 
δημοσίευσης του διορισμού του στη βαθμίδα του Λέκτορα 
λήγει αυτοδικαίως η θητεία του, εκτός των περιπτώσεων 
που η διαδικασία εξέλιξης δεν έχει ολοκληρωθεί, οπότε 
παρατείνεται η διάρκεια της θητείας έως την ολοκλή¬ 
ρωσή της για χρονικό διάστημα ενός έτους, κατά 
ανώτατο όριο, εντός του οποίου κρίνεται υποχρεωτικά, 
άλλως θεμελιώνεται παράλειψη οφειλόμενης νόμιμης 
ενέργειας. 

3. Επίκουροι Καθηγητές: 

α) Οι Επίκουροι Καθηγητές εκλέγονται με θητεία. 
Μετά τη συμπλήρωση τριών ετών παραμονής στη βαθ¬ 
μίδα αυτή, οι Επίκουροι Καθηγητές έχουν δικαίωμα να 
υποβάλουν αίτηση για μονιμοποίηση στη θέση της βαθ¬ 
μίδας που κατέχουν εντός αποκλειστικής προθεσμίας 
δύο μηνών από την παρέλευση της τριετίας Σε αντίθετη 
περίπτωση λήγει αυτοδικαίως η θητεία τους. 

β) Εάν η κρίση για μονιμοποίηση είναι θετική, οι 
Επίκουροι Καθηγητές μονιμοποιούνται στη θέση την 
οποία κατέχουν. 

γ) Εάν η κρίση για μονιμοποίηση είναι αρνητική, λήγει 
η θητεία τους. 

δ) Η κρίση για μονιμοποίηση βασίζεται κυρίως στο 
συνολικό διδακτικό και ερευνητικό έργο των κρινομένων, 
λαμβανομένου υπόψη και του διοικητικού τους έργου. 

ε) Μετά τη μονιμοποίησή τους οι Επίκουροι Καθηγητές 
έχουν το δικαίωμα να ζητήσουν την προκήρυξη της 
θέσης τους στη βαθμίδα του Αναπληρωτή Καθηγητή 
μέχρι δύο φορές, που θα απέχουν τουλάχιστον τρία 
έτη μεταξύ τους. 

4. Αναπληρωτές Καθηγητές - Καθηγητές: 

α) Οι Αναπληρωτές Καθηγητές και οι Καθηγητές 
εκλέγονται ως μόνιμοι. 

β) Οι Αναπληρωτές Καθηγητές, μετά τη συμπλήρωση 
τριών ετών στη βαθμίδα που βρίσκονται, έχουν το 
δικαίωμα να ζητήσουν την προκήρυξη της θέσης τους 
στη βαθμίδα του Καθηγητή μέχρι δύο φορές που θα 
απέχουν τουλάχιστον τρία έτη μεταξύ τους. 

5. Το χρονικό διάστημα της τριετίας για τη δεύτερη 
κρίση εξέλιξης των Επίκουρων Καθηγητών και Αναπλη¬ 
ρωτών Καθηγητών υπολογίζεται από την υποβολή της 
αίτησης υποψηφιότητας για την πρώτη κρίση. 

6. Αρμόδιο όργανο για την κρίση εκλογής ή εξέλιξης 
των μελών Δ.Ε.Π. και για την κρίση μονιμοποίησης των 
Επίκουρων Καθηγητών είναι το εκλεκτορικό σώμα, όπως 
αυτό ορίζεται από τις κείμενες διατάξεις. 

7. Κατά τη διαδικασία της ψηφοφορίας η άρνηση 
ψήφου ή η λευκή ψήφος θεωρούνται ψήφοι αρνητικού 
περιεχομένου. 

8. Οι θέσεις που κενώνονται για οποιαδήποτε αιτία 
επαναπροκηρύσσονται εκτός ετήσιου προγραμματισμού, 
σε οποιαδήποτε βαθμίδα. 

9. Μέλη Δ.Ε.Π., που υπηρετούν με οποιοδήποτε 
καθεστώς στα Α.Ε.Ι., έχουν δικαίωμα να υποβάλουν 
υποψηφιότητα σε οποιαδήποτε προκήρυξη με ανοικτή 
διαδικασία θέσεων μελών Δ.Ε.Π. σε οποιαδήποτε βαθ¬ 
μίδα, στο ίφο ή άλλο Α.Ε.Ι., εφόσον πληρούν τις 
απαραίτητες ίτυπικές προϋποθέσεις και ειδικότερα κα¬ 
λύπτουν το αντίστοιχο γνωστικό αντικείμενο της προ- 
κηρυσσόμενης θέσης. 

Άρθρο 2 

Μεταβατικές διατάξεις 

1. Λέκτορες: 

α) Οι κατά τη δημοσίευση του παρόντος νόμου υιτη- 
ρετούντες Λέκτορες επί θητεία υπάγονται στις διατάξεις 
του άρθρου 1 παρ. 2 του παρόντος περί Λεκτόρων. 
Οσοι έχουν υποβάλει ή υποβάλλουν αίτηση εξέλιξής 
τους, εντός αποκλειστικής προθεσμίας τριών μηνών 
από τη δημοσίευση του παρόντος νόμου, βάσει του 
άρθρου 7 παρ. 2 του ν. 2083/1992, κρίνονται σύμφωνα 
με τη διάταξη αυτή. Σε περίπτωση θετικής κρίσης ο 
ενδιαφερόμενος υπάγεται στις διατάξεις της παρ. 3 
του άρθρου 1 του παρόντος περί Επίκουρων Καθηγητών. 
Σε περίπτωση αρνητικής κρίσης ο ενδιαφερόμενος έχει 
το δικαίωμα να ζητήσει την προκήρυξη της θέσης του 
ακόμη μία φορά εντός της επταετίας από την ημερομηνία 
δημοσίευσης του διορισμού του στη βαθμίδα του Λέ¬ 
κτορα. Σε περίπτωση θετικής κρίσης υπάγεται στις 
διατάξεις της παρ. 3 του άρθρου 1 του παρόντος περί 
Επίκουρων. Σε περίπτωση αρνητικής κρίσης λήγει αυ¬ 
τοδικαίως η θητεία του. Κατά τα λοιπά εφαρμόζονται 
αναλόγως οι διατάξεις του εδ. στ" της παρ. 2 του 
άρθρου 1 του παρόντος. 

β) Οι κατά τη δημοσίευση του παρόντος νόμου υπη- 
ρετούντες μόνιμοι Λέκτορες έχουν το δικαίωμα να 
ζητήσουν την προκήρυξη της θέσης τους στη βαθμίδα 
του Επίκουρου Καθηγητή, δύο φορές που απέχουν 
τουλάχιστον τρία χρόνια μεταξύ τους. Όσοι έχουν 
υποβάλει ή υποβάλλουν αίτηση εξέλιξής τους, εντός 
αποκλειστικής προθεσμίας τριών μηνών από τη δημο¬ 
σίευση του παρόντος νόμου, βάσει του άρθρου 7 παρ. 
1 του ν. 2083/1992. όπως αυτό τροποποιήθηκε με το 
άρθρο 1 του ν. 2454/1997. κρίνονται σύμφωνα με την 
ανωτέρω διάταξη. Σε περίπτωση θετικής κρίσης, ο 
ενδιαφερόμενος υπάγεται στις διατάξεις της παρ. 3 
του άρθρου 1 του παρόντος, περί Επίκουρων Καθηγη¬ 
τών, διατηρώντας τη μονιμότητά του. Σε περίπτωση 
αρνητικής κρίσης, ο μόνιμος Λέκτορας έχει το δικαίωμα 
να ζητήσει μία ακόμη φορά την προκήρυξη της θέσης 
του στη βαθμίδα του Επίκουρου Καθηγητή, οποτεδήποτε 
μετά την παρέλευση τριών ετών από την αρνητική 
κρίση. 

Σε αυτή τη διάταξη υπάγονται και συνεχίζεται η 
διαδικασία εξέλιξής τους στη βαθμίδα του Επίκουρου 


Καθηγητή και οι μόνιμοι Λέκτορες, των οποίων κατά 
την έναρξη ισχύος του ν. 2083/1992 εκκρεμούσε η 
διαδικασία για την ένταξή τους στη βαθμίδα του Λέκτορα 
και είχε κατατεθεί θετική έκθεση της τριμελούς Ειση¬ 
γητικής Επιτροπής, εφόσον η κρίση για την ένταξη 
απέβη θετική. 

2. Επίκουροι Καθηγητές: 

α) Οι κατά τη δημοσίευση του παρόντος νόμου υπη- 
ρετούντες Επίκουροι Καθηγητές επί θητεία υπάγονται 
στις διατάξεις του άρθρου 1 παρ. 3 του παρόντος περί 
Επίκουρων Καθηγητών. Οι ως άνω Επίκουροι Καθηγητές 
μετά την παρέλευση τριετούς παραμονής στη βαθμίδα 
αυτή υποβάλλουν αίτηση για μονιμοποίηση εντός απο¬ 
κλειστικής προθεσμίας δύο μηνών από τη δημοσίευση 
του παρόντος νόμου. Όσοι έχουν υποβάλει ή υποβάλ¬ 
λουν αίτηση εξέλιξής τους, εντός αποκλειστικής προ¬ 
θεσμίας τριών μηνών από τη δημοσίευση του παρόντος 
νόμου, βάσει του άρθρου 7 παρ. 2 του ν. 2083/1992, 
κρίνονται σύμφωνα με την ανωτέρω διάταξη. Σε περί¬ 
πτωση θετικής κρίσης ο ενδιαφερόμενος εμπίπτει στις 
διατάξεις της παρ. 4 του άρθρου 1 του παρόντος περί 
Αναπληρωτών Καθηγητών. Σε περίπτωση αρνητικής κρί¬ 
σης ο ενδιαφερόμενος έχει το δικαίωμα να ζητήσει τη 
μονιμοποίησή του. εντός αποκλειστικής προθεσμίας δύο 
μηνών από την αρνητική κρίση. Εάν η κρίση για μονι¬ 
μοποίηση είναι θετική, ο Επίκουρος Καθηγητής μονι¬ 
μοποιείται στη θέση την οποία κατέχει. Μετά τη μονι¬ 
μοποίησή του, ο Επίκουρος Καθηγητής έχει το δικαίωμα 
να ζητήσει μία ακόμη φορά την προκήρυξη της θέσης 
του στη βαθμίδα του Αναπληρωτή Καθηγητή οποτεδή¬ 
ποτε, μετά την παρέλευση τριών ετών από την πρώτη 
αρνητική κρίση. Εάν η κρίση για μονιμοποίηση είναι 
αρνητική, λήγει η θητεία του ενδιαφερομένου. 

β) Οι κατά τη δημοσίευση του παρόντος νόμου υπη- 
ρετούντες μόνιμοι Επίκουροι Καθηγητές υπάγονται στις 
διατάξεις του άρθρου 1 παρ. 3 του παρόντος περί 
Επίκουρων Καθηγητών. Όσοι έχουν υποβάλει ή υπο¬ 
βάλλουν αίτηση εξέλιξής τους, εντός αποκλειστικής 
προθεσμίας τριών μηνών από τη δημοσίευση του πα¬ 
ρόντος νόμου, βάσει του άρθρου 7 παρ. 1 του ν. 
2083/1992, όπως αυτό τροποποιήθηκε με το άρθρο 1 
του ν. 2454/1997, κρίνονται σύμφωνα με την ανωτέρω 
διάταξη. Σε περίπτωση θετικής κρίσης, ο ενδιαφερό¬ 
μενος υπάγεται στις διατάξεις της παρ. 4 του άρθρου 
1 του παρόντος, περί Αναπληρωτών Καθηγητών. Σε 
περίπτωση αρνητικής κρίσης, ο μόνιμος Επίκουρος έχει 
το δικαίωμα να ζητήσει μία ακόμη φορά την προκήρυξη 
της θέσης του στη βαθμίδα του Αναπληρωτή Καθηγητή, 
οποτεδήποτε, μετά την παρέλευση τριών ετών από την 
αρνητική κρίση. 

3. Αναπληρωτές Καθηγητές: 

Οι κατά τη δημοσίευση του παρόντος νόμου υπηρε- 
τούντες Αναπληρωτές Καθηγητές κρίνονται για εξέλιξη 
στη βαθμίδα του Καθηγητή χωρίς προκήρυξη της αντί¬ 
στοιχης θέσης, μετά τη συμπλήρωση τριετίας στη βαθ¬ 
μίδα που βρίσκονται. Κατά τα λοιπά υπάγονται στις 
διατάξεις της παρ. 4 του άρθρου 1 του παρόντος. Όσοι 
έχουν υποβάλει ή υποβάλλουν αίτηση εξέλιξής τους, 
εντός αποκλειστικής προθεσμίας τριών μηνών από τη 
δημοσίευση του παρόντος νόμου, βάσει του άρθρου 7 
παρ. 1 του ν. 2083/1992, όπως αυτό τροποποιήθηκε 
με το άρθρο 1 του ν. 2454/1997, κρίνονται σύμφωνα 
με την ανωτέρω διάταξη. Σε περίπτωση θετικής κρίσης, 
ο ενδιαφερόμενος υπάγεται στις διατάξεις του νόμου 

περί Καθηγητών. Σε περίπτωση αρνητικής κρίσης, ο 
Αναπληρωτής Καθηγητής κρίνεται για εξέλιξη στη βαθ¬ 
μίδα του Καθηγητή μία ακόμη φορά χωρίς προκήρυξη 
της αντίστοιχης θέσης, οποτεδήποτε, μετά την παρέ¬ 
λευση τριών ετών από την αρνητική κρίση. 

4. Το χρονικά διάστημα της τριετίας για τη δεύτερη 
κρίση εξέλιξης των υπηρετούντων Λεκτόρων, Επίκουρων 
Καθηγητών και Αναπληρωτών Καθηγητών υπολογίζεται 
από την υποβολή της αίτησης υποψηφιότητας για την 
πρώτη κρίση. 

5. Σε κάθε περίπτωση δεν μπορεί υποψήφιος να 
ζητήσει την προκήρυξη της θέσης του μετά από δύο 
αρνητικές κρίσεις στην ίδια βαθμίδα, στις οποίες συ- 
μπεριλαμβάνονται και εκείνες πριν από την έναρξη 
εφαρμογής του παρόντος νόμου. 

6. Στην περίπτωση κατά την οποία μέλος Δ.Ε.Π. 
αποσύρει αίτηση εξέλιξής του, που είχε υποβάλει βάσει 
της παρ. 1 του άρθρου 7 του ν. 2083/1992, όπως αυτό 
τροποποιήθηκε με το άρθρο 1 του ν. 2454/1997 ή βάσει 
της παρ. 2 του άρθρου 7 του ν. 2083/1992, η αίτησή 
του θεωρείται ότι ουδέποτε κατατέθηκε, εφόσον δεν 
έχει δημοσιευθεί η προκήρυξη της θέσης στην Εφημε¬ 
ρίδα της Κυβερνήσεως. 

7. Διαδικασίες κρίσης μελών Δ.Ε.Π. που είναι εκκρεμείς 
κατά τη δημοσίευση του παρόντος νόμου συνεχίζονται 
και ολοκληρώνονται με τη λήψη σχετικής απόφασης 
από το οικείο εκλεκτορικό σώμα, εφόσον πληρούνται 
οι προϋποθέσεις εκλογής ή εξέλιξης των αντίστοιχων 
διατάξεων του παρόντος νόμου. 

Άρθρο 3 

Επιστημονικοί Συνεργάτες, Βοηθοί, Επιμελητές, 
Ειδικό Εκπαιδευτικό Προσωπικό (Ε.Ε.Π.) και 

Ειδικό Διοικητικό και Τεχνικό Προσωπικό (Ε.Δ.Τ.Π.) 

1. Οι κατά τη δημοσίευση του παρόντος νόμου υπη- 
ρετούντες μόνιμοι Βοηθοί, Επιστημονικοί Συνεργάτες, 
Επιμελητές και τα μέλη του Ε.Ε.Π., οι οποίοι έχουν ή 
θα αποκτήσουν διδακτορικό, υπηρετούν τουλάχιστον 
επί επταετία στο Α.Ε.Ι., καλύπτουν γνωστικά αντικείμενα 
που ανήκουν σε τομείς Τμημάτων και πληρούν τις 
προϋποθέσεις εκλογής στη βαθμίδα του Λέκτορα, σύμ¬ 
φωνα με το άρθρο 14 παρ. 2 του ν. 1268/1982, όπως 
τροποποιήθηκε με το εδάφιο α' της παρ. 6 του άρθρου 
79 του ν. 1566/1985, έχουν δικαίωμα εντός αποκλει¬ 
στικής προθεσμίας δώδεκα (12) μηνών από τη δημο¬ 
σίευση του παρόντος νόμου, να ζητήσουν μία φορά την 
ένταξή τους μετά από κρίση στη βαθμίδα του Λέκτορα. 
Για όσα από τα μέλη Ε.Ε.Π. ανήκουν οργανικά στο 
Α.Ε.Ι. η σχετική αίτηση υποβάλλεται στη γραμματεία 
του Τμήματος του Α.Ε.Ι. που από πλευράς γνωστικού 
αντικειμένου έχει συνάφεια με το αντικείμενο της δι¬ 
δακτορικής διατριβής των ενδιαφερομένων για την οποία 
αποφαίνεται η Γ.Σ. του Τμήματος. Σε περίπτωση θετικής 
κρίσης ο ενδιαφερόμενος υπάγεται στις διατάξεις του 
άρθρου 1 παρ. 2 του παρόντος περί Λεκτόρων, διατη¬ 
ρώντας τη μονιμότητά του. Σε περίπτωση αρνητικής 
κρίσης ο ενδιαφερόμενος παραμένει στη θέση που 
κατέχει και δεν έχει δικαίωμα να ζητήσει εκ νέου την 
ένταξή του στη βαθμίδα του Λέκτορα. 

2. Εκκρεμείς διαδικασίες ένταξης μελών του ως άνω 
προσωπικού συνεχίζονται και ολοκληρώνονται με τη 
δημοσίευση της σχετικής πράξης του Πρύτανη στην 
Εφημερίδα της Κυβερνήσεως και με βάση τις διατάξεις 


του παρόντος νόμου. 

3. Οι κατά τη δημοσίευση του παρόντος νόμου υπη- 
ρετούντες μόνιμοι Βοηθοί, Επιστημονικοί Συνεργάτες, 
Επιμελητές και τα μέλη του Ε.Ε.Π.. όπως και οι υπη- 
ρετούντες Καθηγητές δευτεροβάθμιας εκπαίδευσης με 
απόσπαση στα ΤΕΦΑΑ που ασκούν διδακτικό έργο, οι 
οποίοι πληρούν τις προϋποθέσεις της παρ. 1 του 
παρόντος άρθρου και δεν έκαναν χρήση του δικαιώματος 
ένταξής τους, καθώς και τα μέλη του Ε.Δ.Τ.Π.. έχουν 
δικαίωμα να ζητήσουν μία φορά την προκήρυξη θέσης 
Λέκτορα, η πλήρωση της οποίας γίνεται με ανοικτή 
διαδικασία. Για όσα από τα μέλη Ε.Ε.Π. και Ε.Δ.Τ.Π. 
ανήκουν οργανικά στο Α.Ε.Ι. εφαρμόζεται αναλόγως η 
αντίστοιχη διάταξη της παρ. 1 του παρόντος άρθρου. 
Σε περίπτωση θετικής κρίσης, ο ενδιαφερόμενος διο¬ 
ρίζεται σε θέση Λέκτορα επί θητεία και υπάγεται στις 
διατάξεις του άρθρου 1 παρ. 2 του παρόντος. Σε 
περίπτωση που εκλεγεί άλλος υποψήφιος, εάν η δια¬ 
δικασία αποβεί άγονη ή κριθεί αρνητικά, ο ενδιαφερό¬ 
μενος, εφόσον δεν κατέχει μόνιμη θέση, παραμένει σε 
συνιστώμενη προσωποπαγή θέση και δεν έχει δικαίωμα 
να ζητήσει εκ νέου την προκήρυξη της θέσης του. 

Άρθρο 4 

Καταργούμενες - Τροποποιούμενες διατάξεις 

1. Από την έναρξη ισχύος του παρόντος νόμου 
καταργούνται η παρ.1 και τα εδάφια α'. β', γ , δ'. ε'. ζ' 
και η πρώτη περίοδος του εδαφίου στ της παρ. 2 της 
περ. Δ' του άρθρου 6 του ν. 2083/1992, που αναριθ- 
μήθηκε σε περίπτωση Β' του ίδιου άρθρου με τη διάταξη 
του άρθρου 1 παρ. 6α του ν. 2188/1994, καθώς και 
κάθε άλλη διάταξη νόμου που αντίκειται στις ρυθμίσεις 
του παρόντος. 

2. Η δεύτερη περίοδος του εδαφίου β' της παρ. 1 
της περ. ΣΤ του άρθρου 6 του ν. 2083/1992, που 
αναριθμήθηκε σε περ. Δ' με το άρθρο 1 της παρ. 6α 
του ν. 2188/1994, καταργείται. 

3. Η παρ. 5α του άρθρου 14 του ν. 1268/1982, όπως 
τροποποιήθηκε με το άρθρο 79 παρ. 6 εδάφιο ζ' του 
ν. 1566/1985, αντικαθίσταται ως εξής: 

Ή κρίση για εξέλιξη ή εκλογή μελών Δ.Ε.Π. βασίζεται 
στο συνολικό διδακτικό έργο των κρινομένων, στη 
συνολική τους επιστημονική και ερευνητική δραστηριό¬ 
τητα. με έμφαση στη διεθνή τους παρουσία, ικανό μέρος 
των οποίων πρέπει να έχει συντελεσθεί τα τελευταία 
πέντε έτη από την υποβολή της αίτησης για εξέλιξη 
ή εκλογή." 

4. Το δεύτερο εδάφιο της παρ. 2 της περ. Γ' του 
άρθρου 6 του ν. 2083/1992 που αναριθμήθηκε σε περ. 
Α' του ίδιου άρθρου με τη διάταξη του άρθρου 1 παρ. 
6α του ν. 2188/1994, αντικαθίσταται ως ακολούθως: 
"Στην προκήρυξη αναφέρεται η βαθμίδα, ο τομέας και 
το γνωστικό αντικείμενο της υπό πλήρωση θέσης, το 
οποίο πρέπει να καλύπτει έναν πλήρη κλάδο της οικείας 
επιστήμης με εύρος τουλάχιστον μιας αναγνωρισμένης 
ειδικότητας." 

5. Το άρθρο μόνο του π.δ/τος 107/1988 τροποποιείται 
ως εξής: "Στη Διοικούσα Επιτροπή των Πανεπιστημίων 
Ιονίου και Θεσσαλίας μετέχουν: 

α) εννέα (9) μέλη που ορίζονται με απόφαση του 
Υπουργού Εθνικής Παιδείας και Θρησκευμάτων, χωρίς 
συγκεκριμένη θητεία και μέχρι να αναδειχθούν τα οικεία 
πανεπιστημιακά όργανα διοίκησης, κατά τα οριζόμενα 
στην παρ. 2 του άρθρου μόνου του π.δ/τος 107/1988, 

με την οποία αντικαταστάθηκε η παρ. 2 του άρθρου 5 
του π.δ/τος 83/1984, όπως τροποποιήθηκε με το άρθρο 
3 του π.δ/τος 302/1985, 
β) οι Πρόεδροι των αυτοδύναμων Τμημάτων, 
γ) ένας εκπρόσωπος για κάθε μη αυτοδύναμο Τμήμα 
εκλεγόμενος κατ' έτος από τα μέλη Δ.Ε.Π. του Τμή¬ 
ματος, με την προϋπόθεση ότι στα Τμήματα αυτά 
υπηρετούν τουλάχιστον τρία μέλη Δ.Ε.Π., 
δ) τέσσερις εκπρόσωποι των φοιτητών που ανήκουν 
σε διαφορετικά Τμήματα και εκλέγονται σύμφωνα με τα 
προβλεπόμενα στο άρθρο 79 παρ. 1 εδ. α' του ν. 
1566/1985. 

Κατά τα λοιπά, παραμένουν σε ισχύ οι διατάξεις των 
εδαφίων δ' και ε' της παρ. 2 και της παρ. 3 του άρθρου 
μόνου του π.δ/τος 107/1988.* 

Άρθρο 5 

1. α) Τα μέλη Δ.Ε.Π., που συμπληρώνουν τουλάχιστον 
τρία (3) χρόνια υπηρεσίας σε αυτοδύναμο Τμήμα στο 
οποίο υπηρετούν, έχουν τη δυνατότητα μετακίνησης 
σε άλλο Τμήμα του ίδιου ή άλλου Πανεπιστημίου, στην 
ίδια θέση της βαθμίδας που κατέχουν, στο ίδιο γνωστικό 
αντικείμενο και σε οργανική θέση του Τμήματος υπο¬ 
δοχής και εάν δεν υπάρχει σε συνιστώμενη αυτοδικαίως 
σε αυτό προσωποπαγή θέση. Αποκλείεται η μετακίνηση 
μελών Δ.Ε.Π. προς τα Πανεπιστήμια των Νομών Αττικής 
και Θεσσαλονίκης. Για τη μετακίνηση απαιτείται αίτηση 
του ενδιαφερόμενου προς το Τμήμα του και προς το 
Τμήμα υποδοχής, καθώς και αιτιολογημένη σύμφωνη 
γνώμη των Γενικών Συνελεύσεων των δύο Τμημάτων. 
Η μετακίνηση γίνεται με πράξη του Πρύτανη του Πα¬ 
νεπιστημίου υποδοχής, μετά από σύμφωνη γνώμη της 
Συγκλήτου του Πανεπιστημίου προελεύσεως. 

Η πίστωση για τη θέση που καταλαμβάνει το μέλος 
Δ.Ε.Π. μεταφέρεται από το Πανεπιστήμιο προέλευσης 
προς το Πανεπιστήμιο υποδοχής. 

Ο χρόνος υπηρεσίας στη βαθμίδα λαμβάνεται υπόψη 
ενιαία, στο σύνολο του χρόνου παραμονής στην (δια 
βαθμίδα, ανεξαρτήτως του συγκεκριμένου Πανεπιστη¬ 
μίου ή Τμήματος. 

β) Οι προϋποθέσεις της προηγούμενης παραγράφου 
ισχύουν και για τη μετακίνηση των Επιμελητών. Βοηθών 
και Επιστημονικών Συνεργατών σε άλλο Τμήμα του ίδιου 
ή άλλου Α.Ε.Ι.. 

2. α) Το εδ. β' της παρ. 1 του άρθρου 3 του ν. 
2194/1994 αναδιατυπώνεται και συμπληρώνεται ως α¬ 
κολούθως: 

"Η εποπτεία του Κράτους επί της Εθνικής Σχολής 
Δημόσιας Υγείας (Ε.Σ.Δ.Υ.) ασκείται από τους Υπουρ¬ 
γούς Εθνικής Παιδείας και Θρησκευμάτων και Υγείας 
και Πρόνοιας. Στην αποκλειστική εποπτεία του Υπουρ¬ 
γού Εθνικής Παιδείας και Θρησκευμάτων υπάγονται: 

α) η έγκριση του αναλυτικού προγράμματος σπουδών 
της Σχολής, β) ο έλεγχος της νομιμότητας των απο¬ 
φάσεων των εκλεκτορικών σωμάτων για την εκλογή ή 
την εξέλιξη του διδακτικού προσωπικού της Σχολής, 
γ) η ίδρυση, κατάργηση, συγχώνευση, κατάτμηση ή 
μετονομασία των Τμημάτων και Τομέων της Σχολής. 
Για κάθε άλλο θέμα της Σχολής η εποπτεία ασκείται 
από τον Υπουργό Υγείας και Πρόνοιας.* 
β) Στο πρώτο εδάφιο της παρ. 3 του άρθρου 3 του 
ν. 2194/1994 προστίθενται περιπτώσεις ως ακολούθως: 

*6) η διαδικασία και οι προϋποθέσεις ίδρυσης, κατάρ¬ 
γησης, συγχώνευσης, κατάτμησης ή μετονομασίας Τμη¬ 


μάτων και Τομέων της Σχολής, 

7) η ισοτιμία των πτυχίων που έχουν απονεμηθεί 
μέχρι την έκδοση του προεδρικού αυτού διατάγματος, 

8) υπηρεσιακά θέματα του Διδακτικού Προσωπικού 
της Σχολής κατ' αντιστοιχία με τα μέλη Δ.Ε.Π. των 
Α.Ε.Ι.*. 

Με απόφαση του Υπουργού Υγείας και Πρόνοιας, 
μετά από πρόταση της Ε.Σ.Δ.Υ., εκδίδεται ο κανονισμός 
λειτουργίας της Σχολής. 

Με απόφαση του Υπουργού Εθνικής Παιδείας και 
Θρησκευμάτων μετά από πρόταση της Ε.Σ.Δ.Υ., εκδί- 
δεται ο κανονισμός σπουδών της Σχολής. 

3. Η παράγραφος 2 της περ. Γ του άρθρου 15 του 
ν. 1566/1985 αναδιατυπώνεται ως εξής: 

*2. Με απόφαση του Υπουργού Εθνικής Παιδείας και 
Θρησκευμάτων καθορίζονται: α) ο αριθμός των θέσεων 
που πρόκειται να πληρωθούν για κάθε κλάδο, β) τα 
προσόντα, τα οποία δεν μπορούν να είναι κατώτερα 
από τα οριζόμενα για κάθε κλάδο από αυτόν το νόμο, 
με επιπλέον προσόν τον τίτλο μεταπτυχιακών σπουδών 
ιδρυμάτων ανώτατης εκπαίδευσης του εσωτερικού ή 
του αντίστοιχου τίτλου του εξωτερικού συναφούς ειδι¬ 
κότητας ή επιστημών αγωγής και γ) η διαδικασία επι¬ 
λογής.* 

4. α) Οι διατάξεις των παραγράφων 1 έως 5 και η 
διάταξη της παραγράφου 6 στο μέρος που αφορά την 
εισαγωγή υποψηφίων στα Α.Ε.Ι. και Τ.Ε.Ι. ημεδαπής του 
άρθρου 11 του ν. 2413/1996 καταργούνται. 

β) Το εδ. β' της παρ. 1 του άρθρου 3 του ν. 1351/1983 
αντικαθίσταται ως ακολούθως: 

"Τέκνα Ελλήνων υπαλλήλων που ο ένας τουλάχιστον 
των γονέων τους υπηρέτησε, επί πέντε (5) πλήρη έτη 
ή πέντε (5) σχολικά έτη σε ελληνικές δημόσιες υπη¬ 
ρεσίες στο εξωτερικό ή σε Διεθνείς Οργανισμούς, στους 
οποίους μετέχει και η Ελλάδα κατά την τελευταία 
δεκαετία πριν από την ημερομηνία υποβολής της αίτησης 
του υποψηφίου και με την προϋπόθεση ότι ο υποψήφιος 
τελείωσε με πλήρη φοίτηση τουλάχιστον τρεις (3) τάξεις 
δευτεροβάθμιας εκπαίδευσης ή τις δύο τελευταίες τάξεις 
του Λυκείου στο εξωτερικό, κατά το χρόνο που ο 
γονέας του υπηρετούσε στο εξωτερικό. Εάν ο γονέας 
επανήλθε στην Ελλάδα για υπηρεσιακούς λόγους χωρίς 
αίτησή του κατά τη διάρκεια του πέμπτου έτους της 
απόσπασής του και μετά την έναρξη του σχολικού 
έτους κατά το οποίο ο υποψήφιος πληροί την προϋ¬ 
πόθεση της πλήρους φοίτησης της τρίτης τάξης δευ¬ 
τεροβάθμιας εκπαίδευσης ή της τελευταίας τάξης του 
Λυκείου, κατά περίπτωση, θεωρείται ότι πληρούται η 
ανωτέρω προϋπόθεση. 

Η διάταξη του αντικαθιστώμενου, με την παρούσα, 
εδαφίου β' της παρ.1 του άρθρου 3 του ν. 1351/1983 
διατηρείται σε ισχύ ειδικά και μόνο για όσους πληρούν 
ή θα πληρούν τις προϋποθέσεις της αντικαθιστάμενης 
διάταξης για εισαγωγή με την ειδική αυτή κατηγορία 
στην τριτοβάθμια εκπαίδευση μέχρι και το έτος 1999 
και για ποσοστό θέσεων, όπως αυτό έχει καθοριστεί 
με την αριθμ. Φ. 152.11/Β3/1916/1992 (ΦΕΚ 306 Β') 
υπουργική απόφαση, εφόσον ο γονέας αποσπάστηκε 
στο εξωτερικό πριν τη δημοσίευση του παρόντος νόμου." 

Η ισχύς της διάταξης αυτής αρχίζει για τους υπο¬ 
ψήφιους για εισαγωγή στην τριτοβάθμια εκπαίδευση το 
ακαδημαϊκό έτος 1998-1999. 

Άρθρο 6 

1. Το Ίδρυμα Αναργύρειος και Κοργιαλένειος Σχολή 

Σπετσών επιχορηγείται με το ποσό των εκατό εκατομ¬ 
μυρίων (100.000.000) δρχ. από τον τακτικό προϋπολο¬ 
γισμό του Υπουργείου Εθνικής Παιδείας και Θρησκευ¬ 
μάτων για την ολοσχερή εξόφληση του ισόποσου ε- 
ναπομείναντος κεφαλοποιημένου δανείου προς την Ε¬ 
θνική Κτηματική Τράπεζα της Ελλάδος για την ανα¬ 
βάθμιση των εγκαταστάσεων της Σχολής. 

2. Για την κάλυψη εκπαιδευτικών αναγκών των σχο¬ 
λείων του Αρμένικου Κυανού Σταυρού στο μάθημα της 
αρμένικης γλώσσας και ιστορίας, μπορούν να προσ¬ 
λαμβάνονται από το επόμενο σχολικό έτος και σε 
αριθμό ανάλογο με τις ανάγκες του προγράμματος, με 
πράξη του Προϊσταμένου του αντίστοιχου Γραφείου 
πρωτοβάθμιας ή δευτεροβάθμιας εκπαίδευσης, μετά από 
εισήγηση του διοικούντος οργάνου του σχολείου, από¬ 
φοιτοι των Αρμενικών Κολεγίων του εξωτερικού με 
σχέση εργασίας ιδιωτικού δικαίου για ένα σχολικό έτος, 
με δυνατότητα ανανέωσης για ένα ακόμα σχολικό έτος. 
Με την ίδια σύμβαση καθορίζονται και τα θέματα της 
υπηρεσιακής τους κατάστασης. 

Οι αποδοχές τους είναι αντίστοιχες με των εκπαι¬ 
δευτικών πρωτοβάθμιας και δευτεροβάθμιας εκπαίδευ¬ 
σης και εγγράφονται στους αντίστοιχους φορείς του 
προϋπολογισμού του Υπουργείου Εθνικής Παιδείας και 
Θρησκευμάτων. 

3. Στο άρθρο 4 παράγραφος 2 του ν.2341/1995 και 
στην αρχή αυτής προστίθεται το εξής: 

Όι επιχορηγήσεις, από το Πρόγραμμα Δημοσίων Ε¬ 
πενδύσεων του Υπουργείου Εθνικής Παιδείας και Θρη¬ 
σκευμάτων, των Ειδικών Λογαριασμών του Υπουργείου 
Εθνικής Παιδείας και Θρησκευμάτων, του Παιδαγωγικού 
Ινστιτούτου, των Α.Ε.Ι., Τ.Ε.Ι., και των νομικών προσώ¬ 
πων δημοσίου ή ιδιωτικού δικαίου αρμοδιότητας Υπουρ¬ 
γείου Εθνικής Παιδείας και Θρησκευμάτων, που υλο¬ 
ποιούν προγράμματα ή έργα συγχρηματοδοτούμενα από 
τα ευρωπαϊκά διαρθρωτικά ταμεία ή άλλες πηγές χρη¬ 
ματοδότησης, μπορούν να καλύπτουν όλες τις κατη¬ 
γορίες δαπανών που είναι επιλέξιμες από τα ανωτέρω 
ταμεία και προβλέπονται για την εκτέλεση προγραμ¬ 
μάτων, έργων, ενεργειών, δραστηριοτήτων, σε αποφά¬ 
σεις. συμβάσεις ή τεχνικά δελτία. Οι επιχορηγήσεις 
γίνονται με αποφάσεις του Υπουργού Εθνικής Παιδείας 
και Θρησκευμάτων στους ανωτέρω ειδικούς λογαρια¬ 
σμούς και τα νομικά πρόσωπα." 

Άρθρο 7 

Στο τέλος του άρθρου 19 του ν. 2470/1997 "Ανα¬ 
μόρφωση μισθολογίου προσωπικού της δημόσιας διοί¬ 
κησης και άλλες συναφείς διατάξεις" προστίθεται πα¬ 
ράγραφος 6 ως ακολούθως: 

"6. Οι διατάξεις που προΐσχυσαν του ν. 2470/1997 
και αφορούσαν τη συμμετοχή και αποζημίωση του κάθε 
φύσης προσωπικού που συμμετέχει σε επιτροπές και 
ομάδες εργασίας, που καθορίζονται από τις διατάξεις 
αυτές και αφορούν την οργάνωση και διεξαγωγή των 
γενικών και ειδικών εξετάσεων ή άλλης διαδικασίας 
εισαγωγής στην τριτοβάθμια εκπαίδευση και την έκδοση 
των αποτελεσμάτων επιλογής, καθώς και στις εξετάσεις 
ιδιωπκών, γενικών και τεχνικών επαγγελματικών λυκείων 
και τεχνικών επαγγελματικών σχολών και στις αναβαθ¬ 
μολογήσεις γραπτών δοκιμίων μαθητών δευτεροβάθμιας 
εκπαίδευσης, δεν θίγονται από τις διατάξεις του άρθρου 
αυτού." 


Άρθρο 8 

Η υποπερίπτωση δδ' της περίπτωσης δ’ της παρα¬ 
γράφου 1 του άρθρου 6 του ν. 2009/1992 (ΦΕΚ 18 Α ), 
όπως τροποποιήθηκε και ισχύει, αντικαθίσταται ως εξής: 

'δδ. Απολυτηρίου γενικού λυκείου ή απολυτηρίου ε¬ 
νιαίου πολυκλαδικού λυκείου (Ε.Π.Λ.) που στη Γ τάξη 
παρακολούθησαν μαθήματα δέσμης, μετά από κατάρτιση 
στα Ι.Ε.Κ. μέχρι τεσσάρων εξαμήνων." 

Άρθρο 9 

Διορισμοί εκπαιδευτικών - Ωράριο διδασκαλίας 
των εκπαιδευτικών των δημοτικών σχολείων 

1. Ως βάση για τον αριθμό των προσλήψεων του 
πόσης φύσεως εκπαιδευτικού προσωπικού στη δημόσια 
πρωτοβάθμια και δευτεροβάθμια εκπαίδευση, κατά τις 
διατάξεις του άρθρου 6 παρ. 1 του ν. 2469/1997 (ΦΕΚ 
38 Α'), λαμβάνεται υπόψη ο αριθμός των υπηρετούντων 
τακτικών εκπαιδευτικών και προσωρινών αναπληρωτών 
την 30ή Ιουνίου του ίδιου έτους, στον οποίο προστίθεται 
και ο αριθμός των συνιστώμενων νέων οργανικών θέ¬ 
σεων από την ίδρυση και προαγωγή δημόσιων σχολείων. 

2. Γία το σχολικό έτος 1997-1998 η πρόσληψη εκ¬ 
παιδευτικών αφορά και στην κάλυψη νέων οργανικών 
θέσεων, που συνιστώνται κατά τη διαδικασία του άρθρου 
47 του ν. 2413/1996 και του άρθρου 14 του ν. 1566/1985. 

3. Η παράγραφος 7 του άρθρου 13 του ν. 1566/1985 
αντικαθίσταται ως εξής: 

'7.α) Το εβδομαδιαίο υποχρεωτικό ωράριο διδασκαλίας 
των εκπαιδευτικών, που υπηρετούν στα δημοτικά σχο¬ 
λεία, ορίζεται από 1.9.1997 ως εξής: 

I) Διευθυντές 4θέσιων και δθέσιων δημοτικών σχο¬ 
λείων, ώρες 20. 

II) Διευθυντές θθέσιων μέχρι και^ΒΒΒΗΊ 1 ! ι' ι ... 

σχολείων, ώρες 12. 

III) Διευθυντές ΙΟΘέσιων και 11θέσιων δημοτικών σχο¬ 
λείων, ώρες 10. 

IV) Διευθυντές 12θέσιων και πάνω δημοτικών σχο¬ 
λείων, ώρες 8. 

V) Εκπαιδευτικοί που υπηρετούν σε Ιθέσια, 2θέσια 
και 3θέσια δημοτικά σχολεία, ανεξάρτητα από το βαθμό 
και το χρόνο υπηρεσίας τους, ώρες 25. 

VI) Εκπαιδευτικοί 4θέσιων και πάνω δημοτικών σχο¬ 
λείων, ώρες 24, αν έχουν μέχρι 10 έτη υπηρεσίας, 
ώρες 23, αν έχουν από 10 μέχρι 15 έτη υπηρεσίας, 
ώρες 22. αν έχουν από 15 μέχρι 20 έτη υπηρεσίας και 
21 ώρες, αν έχουν πάνω από 20 έτη υπηρεσίας. 

β) Στους εκπαιδευτικούς που συμπληρώνουν τον ο¬ 
ριζόμενο στην προηγούμενη περίπτωση χρόνο υπηρε¬ 
σίας μέχρι 31 Δεκεμβρίου ανατίθεται μειωμένο ωράριο 
διδασκαλίας από την 1η Σεπτεμβρίου του ίδιου έτους 
και στους λοιπούς από την 1η Σεπτεμβρίου του επόμενου 
διδακτικού έτους. 

γ) Σε περίπτωση που οι ώρες διδασκαλίας του προ¬ 
γράμματος κάθε δημοτικού σχολείου δεν καλύπτονται 
με το υποχρεωτικό ωράριο των διδασκόντων, ανατίθεται 
υπερωριακή διδασκαλία στους εκπαιδευτικούς του Ιδιου 
σχολείου. Για τα όργανα, τη διαδικασία, τις προϋποθέ¬ 
σεις, το ανώτατο όριο υπερωριακής διδασκαλίας και το 
ύψος της ωριαίας αντιμισθίας εφαρμόζονται ανάλογα 
οι διατάξεις των παραγράφων 16, 18 και 19 του άρθρου 
14 του ν. 1566/1985, όπως τροποποιήθηκαν και ισχύουν, 
καθώς και οι διατάξεις της παραγράφου 8 του άρθρου 
18 του ν. 2470/1997." 

Άρθρο 10 

Στα μονο τμηματικά Ανώτατα Εκπαιδευτικά Ιδρύματα 
όπου ο Πρόεδρος του Τμήματος ασκεί ταυτόχρονα και 
καθήκοντα Πρύτανη του Ιδρύματος και ο αναπληρωτής 
του καθήκοντα Αντιπρύτανη, σύμφωνα με το άρθρο 30 
του ν. 1268/1982, ο χρόνος της θητείας τους εξο¬ 
μοιώνεται προς το χρόνο θητείας των Πρυτανικών 
Αρχών και των άλλων Ανώτατων Εκπαιδευτικών Ιδρυ¬ 
μάτων 

Άρθρο 11 

Στους από εικοσαετίας άμισθους υφηγητές, σήμερα 
άμισθους επίκουρους καθηγητές, οι οποίοι έχουν δια- 
τελέσει διευθυντές κρατικών κλινικών ή εντεταλμένοι 
υφηγητές και εφόσον στην ειδικότητά τους δεν έγινε 
εκλογή καθηγητή με ανοικτή διαδικασία, αλλά μόνο με 
εξέλιξη, απονέμεται ο τίτλος του άμισθου καθηγητή. 

Άρθρο 12 

Το ιατρικό προσωπικό, που υπηρετεί σε οργανικές 
θέσεις των πανεπιστημιακών νοσοκομείων Αιγινίτειου 
και Αρεταίειου και έχει ή θα αποκτήσει διδακτορικό 
δίπλωμα, έχει το δικαίωμα, εντός διετίας από τη δη¬ 
μοσίευση του παρόντος, να προκηρύξει τη θέση του, 
με ανοικτή διαδικασία, μία μόνο φορά, μετά από κρίση, 
στη βαθμίδα του λέκτορα, σύμφωνα με το άρθρο 14 
παράγραφος 2 του ν. 1268/1982, όπως τροποποιήθηκε 
με το εδάφιο α' της παραγράφου 6 του άρθρου 79 του 
ν. 1566/1985, σε αυτοδικαίως συνιστώμενη οργανική 
θέση ή εφόσον δεν υπάρχει, σε συνιστώμενη αυτοδι¬ 
καίως προσωποπαγή θέση. 

Άρθρο 13 

Η παράγραφος 4 περιπτώσεις αα', δδ'. εε', στστ', 
εδάφιο (ι) του άρθρου 25 του ν. 1566/1985 αντικαθίσταται 
ως εξής: 


"πτυχίο τμήματος αντίστοιχης ειδικότητας Α.Ε.Ι. της 
ημεδαπής ή ισότιμο πτυχίο ομοταγούς ιδρύματος της 
αλλοδαπής ή πτυχίο Α.Ε.Ι. άλλης ειδικότητας που, σε 
συνδυασμό με την εξειδίκευση που αποκτήθηκε με το 
διδακτορικό δίπλωμα, καλύπτει το γνωστικό πεδίο της 
προκηρυσσόμενης θέσης συμβούλου/μόνιμου παρέδρου 
του Παιδαγωγικού Ινστιτούτου." 

Άρθρο 14 

Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός αν άλλως ορί¬ 
ζεται από τις ειδικότερες διατάξεις του. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Ακταΐον, 11 Αυγούστου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΚΟΝΟΜΚΩΝ 

ΑΛ. ΠΑΠΑΔΟΠΟΥΛΟΣ ΠΑΝ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΓΈΡ. ΑΡΣΕΝΗΣ 

θεωρήθηκε και τέθηκε η Μεγάλη Σφραγίδα του Κράτους 
Κόρινθος, 11 Αυγούστου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝΝΟΠΟΥΛΟΣ 


ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ <3Π * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 

δρχ. 

Β' (Υπουργικές αποφάσεις κ.τλ.) 

50.000 

2.500 


Γ (Διορισμοί, απολύσεις κ.τλ. Δημ. Υπαλλήλων) 

10.000 

500 

» 

Δ' (Απαλλοτριώσεις, πολεοδομία κτλ.) 

50.000 

2.500 

» 

Αναπτυξιακών Πράξεων (Τ.Α.Π.Σ.) 

25.000 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 

» 

Παράρτημα (Πίνακες επιτυχόντων διαγωνισμών) 

5.000 

250 

,, 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 

» 

Ανώτατου Ειδικού Δικαστηρίου (Α.Ε.Δ.) 

3.000 

150 

» 

Ανωνύμων Εταιρειών & Ε.Π.Ε. 

250.000 

12.500 

» 

Προκηρύξεων Α.Σ.Ε.Π. 

10.000 

500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού Του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμούδΐ -Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

_Οι υπηρεσίες κοινού λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



























